ሲሆን የሥራ አጡ ቁጥር ም 10 በመቶ ደርሷል ። ኦሎንድ የፈረንሳይን የበጀት ጉድለትን በማስተካከል እጎአ እስከ 2017 ወደ 3 በመቶ ዝቅ ለማድረግ ቃል ገብተዋል ። የወጪ ቅነሳ ማድረግም ይጠብቅባቸዋል ። በዓመት ቢያንስ 20 ቢሊዮን ዩሮ መቆጠብ ይኖርባቸዋል ። ይህ ደግሞ ቃል የገቡለትን የህብረተሰብ ክፍል በሙሉ በመንካት መራጮቻቸውን ቅር ማሰኘቱ አይቀርም ። በሌላ በኩል ደግሞ በቀድሞው የፈረንሳይ ፕሬዝዳንት ኒኮላ ሳርኮዚ ዘመን የጎላው የጀርመንና የፈረንሳይ ቅርበት በሶሻሊስቱ ፕሬዝዳንት ሊቀጥል አልቻለም ።ኦሎንድ ባለፈው ሳምንት ከኢጣልያው ጠቅላይ ሚኒስትር ማርዮ ሞንቲ ጋር የመሰረቱት የፓሪስና ሮም የእድገት ዛቢያ ያሉት ጉድኝት በዩሮ ላይ ከደረሰው ቀውስ አኳያ ለደቡባውያኑ የአውሮፓ ሃገሮች የእድገት እንቅስቃሴ መርህ ሊሆን እንደሚችል ተገምቷል ። አንጌላ ሜርክል ደግሞ በአውሮፓ የጀርመን ዋነኛዎቹ ተጓዳኞች የቁጠባ የፖለቲካ መርህ ላይ ኦሎንድ የላቀ ተቃውሞ
